মাত্র ৭ মাস আগেই ভারতের বাজারে এসেছে রিয়্যালমি মোবাইল কোম্পানি। এবং এই অল্প সময়েই সংস্থাটি নাম করে ফেলেছে ভারতের ‘সেলফি-প্রো’ স্মার্টফোন হিসেবে।
এই কয়েক মাসেই রিয়্যালমি লঞ্চ করে মোট ৬টি মডেল। যার মধ্যে সাম্প্রতিকতম মডেলটি হলো ‘রিয়্যালমি ইউ ১’। সর্বভারতীয় সংবাদমাধ্যমের এক প্রতিবেদন অনুযায়ী, নতুন এই মডেলের ফ্রন্ট ক্যামেরাটি সেলফি তোলার জন্য খুবই ভাল। বিশেষত, কম আলোতেও কোনও অসুবিধা হয় না। দাম শুরু ১১,৯৯৯ টাকা থেকে।
রিয়্যালমি ইউ ১-এর একটি বিশেষ ফিচার হলো ‘নাইট শট ব্রাইটনেস’। কম আলোতে সেলফি তোলার সময় এই ফিচারটিই কাজে দেয়। যদিও, দুটি রিয়ার ক্যামেরায় এই ফিচার নেই। 
নীল, কালো ও সোনালি এই তিনটি রঙে পাওয়া যাবে রিয়্যালমি ইউ ১ মোবাইলটি। 
জানা গিয়েছে, এই মোবাইল চার্জ হতে সময় নেয় প্রায় আড়াই ঘণ্টা। বেশি ব্যবহার না হলে ২৪ ঘণ্টা চলে এর ব্যাটারি। রিয়্যালমি ইউ ১-এর সম্পর্কে সংক্ষেপে জেনে নেওয়া যাক আরও কিছু তথ্য— 
• ২৫ মেগাপিক্সেল ফ্রন্ট ক্যামেরা
• মিডিয়াটেক হেলিও প্রো পি ৭০ প্রসেসর
• ৩/৪ জিবি র‌্যাম
• ৩৫০০ এমএএইচ ব্যাটারি
• ৬.৩ ইঞ্চি ডিসপ্লে